ร้าน Kyushu Jangara Ramen ตั้งอยู่ที่ชั้น 2 เจ อเวนิวค่ะ ร้านอยู่ข้างๆไดโซะ ขึ้นบันไดข้างหน้ามา มองขวาไว้ก็เจอค่ะ

ภายในร้านดูกว้างขวาง โปร่งดีค่ะ โต๊ะเยอะด้วย ทั้งโซฟา โต๊ะเดี่ยว โต๊ะคู่ ฝั่งนึงสามารถมองเห็นครัวข้างในได้ด้วยค่ะ

ไม่ต้องเสียเวลา ดูเมนูที่สั่งดีกว่า กุ๊กไก่สั่ง จังการะ มิโซะ ราเมนไซส์ใหญ่(190 บาท) จริงๆอยากจะสั่งเมนูซิกเนเจอร์เหมือนกัน แต่คุณน้องแย่งสั่งไปก่อนเลยมาสั่งเมนูนี้แทน สั่งหมูชาชู(65 บาท) กับไข่ต้มยางมะตูม(30 บาท)มาเพิ่มด้วยเพื่อความครบเครื่อง พอมาเสิร์ฟเท่านั้นแหละ โอ้โห ไม่น่าสั่งชามใหญ่เล้ยยย มันใหญ่มาก! แล้วมื้อนี้เราจะรอดมั้ยเนี่ย

พูดถึงรสชาติบ้าง ตัวน้ำซุปจะออกหวานๆค่ะ ซดคล่องคอดี ตัวเส้นราเม็งเป็นเส้นเล็ก ให้มาเยอะเช่นกัน ทานคู่กับไข่ต้มแล้วอร่อยมากกก เข้ากั๊นเข้ากัน ตัวหมูชาชูเหมือนหมูสามชั้นที่เบิร์นมา มันเยอะค่ะ ถ้าไม่ชอบทานตรงมันคงลำบากหน่อย สำหรับกุ๊กไก่เฉยๆค่ะ ชอบทานหมูชาชูแบบนุ่มๆมากกว่า

ส่วนของคุณน้องสั่งเมนูซิกเนเจอร์ คิวชู จังการะ ราเมนไซส์ใหญ่(180 บาท)ค่ะ แน่นอนชามใหญ่เท่ากัน แอบชิมไปนิดนึง อร่อยง่ะ! รสชาติจะออกเค็มๆหวานๆ ซดได้เรื่อยๆเลย น่าจะยอมสั่งเหมือนกันโถ่ คิดแล้วก็เสียดาย

สรุป ร้านบรรยากาศสงบ โปร่งดีค่ะ เปิดเพลงแนวๆการ์ตูนญี่ปุ่นเพื่อเพิ่มบรรยากาศด้วย พนักงานบริการดีค่ะ ยิ้มแย้ม ทักทาย อาหารก็อร่อยใช้ได้ ไม่มีบวกบวกอะไรทั้งสิ้น ชอบตรงนี้แหละค่ะ แต่สั่งไซส์ใหญ่ระวังเกือบทานไม่หมดแบบกุ๊กไก่นะคะ????????